text: 25 lokallister stillede op – kun syv kom ind
  23 november 2017 kl. 16.49
  Det er svært som lokalliste at komme ind i byrådet, men i Varde Byråd bragede Lokallisten ind med to mandater. 
  Maren Spliid Gruppen, Alsisk Parti og Robin Hood Partiet.
  Navnene på lokallisterne vækker som regel opsigt ved kommunalvalg, men det er sjældent, den opmærksomhed bliver vekslet til pladser i byrådet. Ved årets valg stillede 24 lokallister op i Syd- og Sønderjylland, og her få dage efter valget kan syv lister konstatere, at de har fået stemmer nok.
  I Varde bragede en helt nystiftet liste dog ind i byrådet. Lokallisten i Varde Kommune blev egentligt stiftet på baggrund af en utilfredshed med skolestrukturen i kommunen. Den utilfredshed vakte genklang blandt vælgerne og blev vekslet til to pladser i byrådet.
  - Det er helt vildt, og jeg er faktisk lidt overvældet, lyder det fra Henrik Vej Kastrupsen fra Lokallisten, som fik tredjeflest stemmer af alle i Varde Kommune.
  Så godt gik det dog langt fra alle lokallister. Ved årets kommunalvalg var der opstillet 24 lokallister i de 14 syd- og sønderjyske kommuner. Kun syv lister fik et eller flere mandater i byrådene.
  Lokallisten i Varde skal nu til at kæmpe for deres mærkesager, og det bliver indtil videre i opposition, oplyser de. 
  Du kan herunder se de 24 lokallister, og hvor mange mandater, de har fået.
  Lokallister i Syd- og Sønderjylland:
  Sønderborg: Fælleslisten (1), Alsisk Parti (0)Aabenraa: Robin Hood Partiet (0)Tønder: Borgerlisten (1)Haderslev: Det Sorte Register (0)Fanø: Vadehavslisten (0), Sammenhold (0), Miljølisten (1), Fanø Lokalliste (2)Esbjerg: Forandring (0), Nypartiet (0), Antimarxisterne (0), Trygfremtid (0), Liberalt Folkeparti (0), Borgerlisten (1)Kolding: Handicappartiet (0)Vejen: IngenVarde: Lokallisten 2017 (2)Billund: Borgerlisten (2), Den Grønne Liste (0)Vejle: Borgernes Parti (0), Danmark Først (0)Fredericia: Miljø- og Velfærdslisten (0)Hedensted: IngenHorsens: Moderate Danske Folk (0), Maren Spliid Gruppen (0), Nærpolitisk Folkeparti (0)
  
  